CELEX: 32004R2254
Language: sk
Date: 2004-12-27
Title: Nariadenie Komisie (ES) č. 2254/2004 z 27. decembra 2004, ktorým sa mení a dopĺňa nariadenie Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín

29.12.2004   
            
            
               SK
            
            
               Úradný vestník Európskej únie
            
            
               L 385/20
            
         
      NARIADENIE KOMISIE (ES) č. 2254/2004
   z 27. decembra 2004,
   ktorým sa mení a dopĺňa nariadenie Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2092/91 z 24. júna roku 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (1), najmä na druhú zarážku článku 13,
   keďže:
   
               (1)
            
            
               Pravidlá týkajúce sa ekologického chovu dobytka boli harmonizované pomerne nedávno a pri súčasnom rozvoji v tomto sektore nie je na trhu ešte stále zabezpečená dostatočná biologická rôznorodosť ekologicky chovaného dobytka. Z tohto dôvodu neustále pretrváva potreba umožniť rozvoj ekologickej živočíšnej výroby.
            
         
               (2)
            
            
               Nariadenie Komisie (ES) č. 2277/2003 (2), ktorým sa menia a dopĺňajú prílohy I a II nariadenia (EHS) č. 2092/91 predlžujúce prechodné obdobie na prechod od tradičnej živočíšnej výroby na systém ekologickej výroby do 31. decembra 2004. Toto predĺženie sa však neukázalo dostatočným najmä v prípade produkcie hydiny, ktorý zahŕňa rôzne štádiá, kde sú zapojené rôzne špecializované sektory.
            
         
               (3)
            
            
               A preto je ešte stále potrebné spoľahnúť sa na zvieratá, ktoré neboli chované ekologicky. Následne by mali byť zodpovedajúcim spôsobom upravené ustanovenia týkajúce sa pôvodu zvierat.
            
         
               (4)
            
            
               Hoci je možné rozšíriť ustanovenia o pôvode nosníc, štandardy pre ne ešte neboli zosúladené. Až do vytvorenia takýchto štandardov je vhodné povoliť, aby za určitých vopred splnených podmienok boli nosnice chované v neekologickom chove, ktoré sú mladšie ako 18 týždňov, zaradené do systému ekologickej výroby v prípade, ak nie sú k dispozícii organicky chované nosnice.
            
         
               (5)
            
            
               Príloha I nariadenia (ES) č. 2092/91 by mala preto byť zodpovedajúcim spôsobom zmenená a doplnená.
            
         
               (6)
            
            
               Vzhľadom na naliehavú potrebu tohto opatrenia v súvislosti so skutočnosťou, že platnosť určitých opatrení o pôvode zvierat uplynie 31. decembra 2004, toto nariadenie by malo nadobudnúť účinnosť v deň po jeho uverejnení v Úradnom vestníku Európskej Únie.
            
         
               (7)
            
            
               Opatrenia, ktoré sú stanovené v tomto nariadení, sú v súlade so stanoviskom výboru ustanoveným článkom 14 nariadenia (EHS) č. 2092/91,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2092/91 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť v deň po jeho uverejnení v Úradnom vestníku Európskej Únie.
   Bude sa uplatňovať od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. decembra 2004
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 1481/2004 (Ú. v. EÚ L 272, 20.8.2004, s. 11).
   
      (2)  Ú. v. EÚ L 336, 23.12.2003, s. 68.
   
      PRÍLOHA
      Príloha I časť B k nariadeniu (EHS) č. 2092/91 sa zmení a doplní nasledovne:
      
                  a)
               
               
                  prvá a druhá zarážka bodu 3.4 sa nahrádza takto:
                  
                              „—
                           
                           
                              nosnice určené na produkciu vajec a hydina na mäso musia mať menej ako tri dni,“
                           
                        
            
                  b)
               
               
                  Text bodu 3.5 sa nahrádza takto:
                  
                              „3.5.
                           
                           
                              Táto odchýlka musí byť potvrdená kontrolnými úradmi alebo orgánmi.“
                           
                        
            
                  c)
               
               
                  Text bodu 3.6 sa nahrádza takto:
                  
                              „3.6.
                           
                           
                              V rámci tretej výnimky môže príslušný kontrolný úrad alebo orgán schváliť obnovenie alebo opätovné ustanovenie stáda alebo kŕdľa, keď nie sú k dispozícii zvieratá z ekologického chovu, ak v nasledovných prípadoch:
                              
                                          a)
                                       
                                       
                                          pri vysokej úmrtnosti zvierat spôsobenej zdravotnými alebo katastrofickými okolnosťami;
                                       
                                    
                                          b)
                                       
                                       
                                          nosnice na produkciu vajec a hydina na produkciu mäsa mladšia ako tri dni;
                                       
                                    
                                          c)
                                       
                                       
                                          ciciaky na chovné účely, ktoré musia byť chované podľa pravidiel tohto nariadenia len čo sú odstavené a vážia do 35 kg.
                                       
                                    Prípad c) je schválený na prechodné obdobie, ktoré vyprší 31. júla 2006.“
                           
                        
            
                  d)
               
               
                  Text bodu 3.7 sa nahrádza takto:
                  
                              „3.7.
                           
                           
                              Bez ohľadu na ustanovenia v bodoch 3.4 a 3.6, v prípade, že nie sú k dispozícii ekologicky chované nosnice, a sú mladšie ako 18 mesiacov, môžu byť za nasledovných podmienok dané do ekologického chovu za dodržania nasledovných podmienok:
                              
                                          —
                                       
                                       
                                          po schválení príslušným orgánom, a
                                       
                                    
                                          —
                                       
                                       
                                          od 31. decembra roku 2005 sa ustanovenia prílohy I v odseku 4 (krmivo) a odseku 5 (predchádzanie chorobám a veterinárna liečba), budú uplatňovať na nosnice, ktoré nepochádzajú z ekologického chovu a majú byť začlenené do ekologického chovu“.